**E L Ő T E R J E S Z T É S**

**Balatonhenye Község Önkormányzata Polgármesterének döntéséhez**

**Tárgy**: Szervezeti és Működési Szabályzatáról szóló rendelet módosítása.

**Előkészítette:** Nagy Éva ügyintéző

 Jogszabállyal nem ellentétes

 dr. Szabó Tímea

 jegyző

Az egyes szociális ellátások szabályozásáról szóló rendelet újraalkotása végett az abban szabályozott hatáskör átruházásokat aktualizálni kell a szervezeti és működési szabályzatban is.

A rendelet vonatkozásában a Képviselő-testület az alábbi hatásköröket ruházza át a polgármesterre:

* az egyes szociális ellátások szabályozásáról szóló rendelet 4. § (1) bekezdésében szabályozott ellátások megállapítása,
* a rendelet 14. §-ában meghatározott köztemetés költségeinek megtérítése, méltányosság megállapítása,
* a Szt-ben meghatározott köztemetéssel kapcsolatos feladatok ellátása

Ezen átruházott hatásköröket a szervezeti és működési szabályzatban az egyes szociális ellátások szabályozásáról szóló rendelet meghatározott jogszabályhelyére történő hivatkozással javasolt nevesíteni.

2021. február 8-i hatállyal a Kormány vészhelyzetet hirdetett a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendeletben. A veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdését, mely szerint veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.

**Előzetes hatásvizsgálat a jogalkotásról szóló 2010. évi CXXX. törvény 17.§ (1) bekezdése alapján:**

A rendelet-tervezet címe: Balatonhenye Község Önkormányzata Képviselő-testületének

 …/2021.(...) önkormányzati rendelete a szervezeti és működési szabályzatáról szóló 13/2013.(IX.30.) önkormányzati rendelete módosításáról

Társadalmi-gazdasági hatása: Nincs.

Költségvetési hatása: Nincs.

Környezeti, egészségi következményei: Nincs.

Adminisztratív terheket befolyásoló hatása: Nincs.

Egyéb hatása: Nincs.

A rendelet megalkotásának szükségessége: Jogszabályi megfelelés.

A rendelet megalkotása elmaradása esetén várható következmények: A rendelet megalkotásának elmaradása esetén, annak következményeként jogszabálysértés valósulna meg, felügyeleti szerv törvényességi észrevételét vonná maga után.

A rendelet alkalmazásához szükséges feltételek:

- személyi: nincs.

- szervezeti: nincs.

- tárgyi: nincs.

- pénzügyi: nincs.

BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK

.../.... (...) önkormányzati rendelete

a Képviselő-testület szervezeti és működési szabályzatáról szóló

13/2013. (IX. 30.) önkormányzati rendelete módosításáról

Balatonhenye Község Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelettel kihirdetett veszélyhelyzetben Magyarország helyi önkormányzatairól szóló 2011. évi CLXXXIX. törvény 53. § (1) bekezdésében kapott felhatalmazás alapján, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

1. §

(1) A Képviselő-testület szervezeti és működési szabályzatáról szóló Balatonhenye Önkormányzat Képviselő-testületének 13/2013.(IX.30.) önkormányzati rendelete 3. § a) pontja helyébe a következő rendelkezés lép:

*(A Képviselő-testület az alábbi hatásköreit a polgármesterre ruházza)*

„a) az egyes szociális ellátások szabályozásáról szóló /2021.(VI....) önkormányzati rendelet 4.§ (1) bekezdésében és 14.§-ában szabályozott ellátások megállapításával, megszüntetésével, felülvizsgálatával kapcsolatos hatásköröket;”

(2) A Képviselő-testület szervezeti és működési szabályzatáról szóló Balatonhenye Önkormányzat Képviselő-testületének 13/2013.(IX.30.) önkormányzati rendelete 3. §-a a következő k) ponttal egészül ki:

*(A Képviselő-testület az alábbi hatásköreit a polgármesterre ruházza)*

„k) a szociális igazgatásról és szociális ellátásokról szóló 1993. évi III. törvény 48. §-ában szabályozott köztemetéssel kapcsolatos feladatok ellátását”

2. §

Ez a rendelet a kihirdetését követő napon lép hatályba.

Általános indokolás

Az egyes szociális ellátások szabályozásáról szóló rendelet újraalkotása miatt a szervezeti és működési szabályzatban is aktualizálni kell a polgármesterre átruházott hatásköröket. A korábbi évek gyakorlatának megfelelően a rendeletben szabályozott ellátások vonatkozásában a hatáskört a Polgármester gyakorolja.